《送寅长南屏老先生入觐用樾冈韵》
明代·何瑭

官署方欢伴食新，离筵无奈便伤神。三千里外朝天路，四十年来报主身。

殿上咨询瞻日月，淮南歌颂记阳春。工曹造作如星火，休说宽仁旧抚巡。

作者简介：（1474—1543）明河南武陟人，字粹夫，号柏斋。弘治十五年进士。为翰林修撰。不屈于刘瑾，累疏致仕。后出为开州知府，历工、户、礼三部侍郎、南京右都御史。致仕里居十余年，教子弟以孝弟忠信。对王守仁之学颇有微辞。有《医学管见》、《阴阳律吕》、《柏斋三书》、《柏斋集》。